- Hindi News
- National
- हवलदार बनने के लिए 140 सिपाहियों ने परीक्षा दी, कॉपियाें को सील बंद किया
हवलदार बनने के लिए 140 सिपाहियों ने परीक्षा दी, कॉपियाें को सील बंद किया
भास्कर संवाददाता| श्रीगंगानगर
राजस्थानपुलिस में पदोन्नति परीक्षाओं का दूसरा चरण अब शुरू हुआ है। गुरुवार को हवलदार बनने के लिए सिपाहियों ने लिखित परीक्षा दी। यह परीक्षा 2016 के खाली पदों को भरने के लिए की गई। पुलिस सूत्रों के अनुसार जिले में हवलदार के 14 पदों के लिए परीक्षा आयोजित की गई। इसमें सभी वर्ग के 140 सिपाहियों ने भाग लिया। परीक्षा एसजीएन खालसा कॉलेज में हुई। परीक्षा के लिए जिला पुलिस की ओर से विशेष तैयारियां की गईं। एसपी राहुल कोटोकी एएसपी सुरेंद्र चौधरी ने परीक्षा केंद्र पर पहुंचकर जांच की। परीक्षा की कॉपियों को सील मुहर कर एसपी ऑफिस में जमा करवाया गया है। डीजीपी आईजी की निगरानी में गठित की गई कमेटी ने परीक्षा कराई।
श्रीगंगानगर। पदोन्नति परीक्षा देते पुलिसकर्मी।
tgl_Latn sot_Latn hin_Deva hin_Deva san_Deva hin_Deva hin_Deva